Diari Oficial de la Generalitat Valenciana


Sumari del DOGV 6809, del 03-07-2012 (2012/6406)

Concessió de premis al Major Interés Turístic a les Fogueres de Sant Joan de Alicante, en determinades categories, per a l'anualitat 2012.
------------------------------------------------------------------------------------------------------------------------------------------

### Dades del document

Número de DOGV
:   6809

Data del DOGV
:   03-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/6406


Data del document
:   07-06-2012

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * distinció honorífica

Concessió de premis al Major Interés Turístic a les Fogueres de Sant Joan de Alicante, en determinades categories, per a l'anualitat 2012. [2012/6406]  
La presidenta de l'Agència Valenciana del Turisme, en data 22 de maig de 2012, va resoldre:  
«Regular la concessió, per l'Agència Valenciana del Turisme, dels Premis al Major Interés Turístic a determinades categories de les Fogueres d'Alacant, per a l'anualitat 2012, amb les bases següents:  
  
Primera  
L'Agència Valenciana del Turisme atorgarà els premis al major interés turístic, edició 2012, a les fogueres de Sant Joan d'Alacant de les categories especial, primera, segona, tercera, quarta, quinta i sexta, pels imports següents:  
- Especial 2.835 €  
- Primera 1.420 €  
- Segona 1.010 €  
- Tercera 975 €  
- Quarta 950 €  
- Quinta 910 €  
- Sexta 900 €  
Les fogueres guanyadores rebran, com a premi, els anteriors imports líquids.  
  
Segona  
L'elecció de la foguera guanyadora de cada categoria en l'edició 2012 és competència dels representants designats a este efecte per la direcció de l'Agència Valenciana del Turisme.  
  
Tercera  
La Federació, com a coordinadora dels premis, facilitarà a l'Agència Valenciana del Turisme tot el material imprés (programes, cartells, etc.) necessari per a una adequada difusió de la festa mitjançant la xarxa d'oficines d'informació turística Tourist-Info.  
  
La Federació es compromet a mencionar la col·laboració econòmica de l'Agència Valenciana del Turisme i de la Conselleria de Turisme, Cultura i Esport en la concessió dels premis esmentats.  
  
Quarta  
La Federació notificarà a l'Agència Valenciana del Turisme, així que es conega la decisió del jurat, i per mitjà d'un document acreditatiu, els distints premis atorgats a les fogueres en les categories corresponents, en l'edició 2012.  
Esta comunicació s'efectuarà per mitjà de la remissió a l'Agència Valenciana del Turisme, per part de la Federació de les Fogueres de Sant Joan, d'un certificat emés pel seu secretari, al qual s'adjuntaran una còpia de l'acta del jurat amb l'adjudicació dels premis a les fogueres i les dades identificatives de les fogueres premiades. El pagament dels premis està condicionat a la recepció, per part de l'Agència, de l'esmentada documentació.  
  
Quinta  
Una vegada identificades les fogueres guanyadores a què es referix la base primera, la presidenta de l'Agència Valenciana del Turisme emetrà la resolució nominativa de concessió a favor de cada una d'estes.  
En les esmentades resolucions nominatives, la presidenta de l'Agència Valenciana del Turisme requerirà a les fogueres guanyadores de cada premi perquè, en compliment de la normativa pressupostària i de concessió d'ajudes vigent, aporten els documents necessaris per a lliurar-los el premi, molt especialment els acreditatius, respectivament, de trobar-se al corrent de les obligacions fiscals i davant de la Seguretat Social (que autoritzen esta Agència la consulta de les dades esmentades, en virtut del Decret 165/2010, de 8 d'octubre), de no estar incursa en incompatibilitat o en cap prohibició que la inhabilite com a beneficiària d'una subvenció pública, així com de si s'han obtingut altres ajudes o subvencions d'administracions o d'ens públics diferents de l'Agència Valenciana del Turisme per a la mateixa finalitat objecte de col·laboració econòmica per part d'esta última, als efectes del que preveu l'article 47, apartat 4.b), del text refós de la Llei d'Hisenda Pública de la Generalitat Valenciana, en la redacció donada per l'article 20 de la Llei 14/1997, de 26 de desembre, de la Generalitat Valenciana, de Mesures de Gestió Administrativa i Financera i d'Organització de la Generalitat, en relació amb l'apartat 8 del mateix article. Així mateix, les fogueres guanyadores aportaran l'imprés de manteniment de tercers que l'Agència els facilitarà a este efecte, degudament emplenat; una còpia de l'acta de nomenament del president de la foguera, i un certificat de l'entitat financera corresponent en què conste el número de compte corrent de la foguera premiada.  
  
  
Sexta  
L'omissió de qualsevol document dels mencionats més amunt o el fet de no estar al corrent de les seues obligacions tributàries i davant de la Seguretat Social, facultaran l'Agència Valenciana del Turisme per a resoldre la resolució nominativa de què es tracte.  
  
Sèptima  
Abans dels tràmits administratius i pressupostaris de compliment obligatori, l'Agència farà efectiu l'import dels Premis al Major Interés Turístic a favor de les respectives fogueres guanyadores en les quanties disposades en la base primera, una vegada rebuda i comprovada la documentació justificativa i després de l'informe de l'Àrea de Promoció i Comunicació Turística que les prestacions s'ajusten al que estipula.  
  
Contra esta resolució, que posa fi a la via administrativa, es podrà interposar un recurs contenciós administratiu davant dels jutjats contenciosos administratius, dins del termini de dos mesos comptats de l'endemà de la publicació, o, potestativament, un recurs de reposició davant de la presidenta de l'Agència Valenciana del Turisme, en el termini d'un mes, a comptar de l'endemà de la publicació, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa».  
  
  
València, 7 de juny de 2012.- El director de l'Agència Valenciana del Turisme: Sebastián Fernández Miralles.